Source: http://mikkeli.cloudnc.fi/fi-FI/Toimielimet/Haukivuoren_aluejohtokunta/Kokous_17122015/Pro_Patria_taulujen_sailyttaminen_ja_uud(1028)
Timestamp: 2019-07-22 18:38:39+00:00
Document Index: 25307010

Matched Legal Cases: ['§ 57', '§ 40', '§ 40', '§ 52', '§ 53', '§ 54', '§ 55', '§ 56']

Pro Patria taulujen säilyttäminen ja uudelleensijoittaminen | Mikkeli
Kokous 17.12.2015
Pro Patria taulujen säilyttäminen ja uudelleensijoittaminen
Haukivuoren aluejohtokunta, kokous 17.12.2015
§ 57 Pro Patria taulujen säilyttäminen ja uudelleensijoittaminen
MliDno-2015-1158
Kulttuuri-, nuoriso- ja liikuntalautakunta, 10.6.2015
Matti Karttunen, museotoimenjohtaja, Matti.Karttunen@mikkeli.fi
Mikkelin Seudun veteraanijärjestöt ovat lähestyneet kirjeitse Mikkelin kaupunginhallitusta. Järjestöt ovat huolissaan koulukiinteistöissä sijaitsevista Pro Patria tauluista. Mikkelin kaupunki on lakkauttanut ja lakkauttamassa kouluja. Tässä yhteydessä koulukiinteistöjen käyttötarkoitus muuttuu ja kouluihin sijoitetut Pro Patria taulut saatetaan joutua siirtämään. Veteraanijärjestöjen näkemyksen mukaan Pro Patria taulujen sijoituspaikaksi tulee saattaa mahdollisimman arvokas tila. Järjestöt pyytävät, että Mikkelin kaupunki huolehtii Pro Patria taulujen säilyttämisestä ja uudelleen sijoittamisesta sillä arvokkuudella, minkä taulut ansaitsevat.
Museotoimen näkemyksen mukaan paras vaihtoehto Pro Patria taulujen suhteen on säilyttää ne alkuperäisellä sijoituspaikallaan, mikäli koulukiinteistön uusi käyttötarkoitus mahdollistaa sen. Mikäli kiinteistön uusi käyttötarkoitus ei mahdollista taulujen säilyttämistä alkuperäisillä paikoillaan, tulee ensisijaisesti etsiä lakkautettavan koulun lähettyviltä – esimerkiksi samasta kyläyhteisöstä - riittävän arvokas tila, johon taulu voidaan sijoittaa. Sijoitus on syytä ratkaista tapauskohtaisesti kyseessä olevan yhteisön näkemyksiä kuunnellen. Kolmantena vaihtoehtona on taulujen siirtäminen museotoimen esinesäilytystiloihin, jossa taulut eivät ole yleisön nähtävillä.
Niiden henkilöiden muistoa, jotka uhrasivat henkensä suomalaisen elämänmuodon ja arvojen puolustamisessa vapaan isänmaamme hyväksi, on syytä vaalia edelleenkin.
Museotoimenjohtajan päätösehdotus: Lautakunta päättää, että Pro Patria taulut säilytetään alkuperäisillä sijoituspaikoillaan, mikäli kyseisten kiinteistöjen uusi käyttötarkoitus sen mahdollistaa. Mikäli kiinteistön uusi käyttötarkoitus ei mahdollista taulun säilyttämistä alkuperäisellä paikallaan tulee ensisijaisesti etsiä lakkautettavan kiinteistön lähettyviltä – esimerkiksi samasta kyläyhteisöstä - riittävän arvokas tila, johon taulu voidaan sijoittaa. Sijoitus on syytä ratkaista tapauskohtaisesti kyseessä olevan yhteisön näkemyksiä kuunnellen. Kolmantena vaihtoehtona on taulujen siirtäminen museotoimen esinesäilytystiloihin, jossa taulut eivät ole yleisön nähtävillä.
Lautakunta päättää, että Pro Patria taulut säilytetään alkuperäisillä sijoituspaikoillaan, mikäli kyseisten kiinteistöjen uusi käyttötarkoitus sen mahdollistaa. Mikäli kiinteistön uusi käyttötarkoitus ei mahdollista taulun säilyttämistä alkuperäisellä paikallaan tulee ensisijaisesti etsiä lakkautettavan kiinteistön lähettyviltä – esimerkiksi samasta kyläyhteisöstä - riittävän arvokas tila, johon taulu voidaan sijoittaa. Sijoitus on syytä ratkaista tapauskohtaisesti kyseessä olevan yhteisön näkemyksiä kuunnellen. Kolmantena vaihtoehtona on taulujen siirtäminen museotoimen esinesäilytystiloihin, jossa taulut eivät ole yleisön nähtävillä.
Keskustelun jälkeen esittelijä teki muutetun ehdotuksen:
Lautakunta päättää, että
- Pro Patria taulut säilytetään alkuperäisillä sijoituspaikoillaan, mikäli kyseisten
kiinteistöjen uusi käyttötarkoitus sen mahdollistaa. Mikäli kiinteistön uusi
käyttötarkoitus ei mahdollista taulun säilyttämistä alkuperäisellä paikallaan
tulee ensisijaisesti etsiä lakkautettavan kiinteistön lähettyviltä – esimerkiksi
samasta kyläyhteisöstä - riittävän arvokas tila, johon taulu voidaan sijoittaa.
Sijoitus on syytä ratkaista tapauskohtaisesti kyseessä olevan yhteisön
näkemyksiä kuunnellen.
- Museotoimi käy keskustelun veteraanijärjestöjen ja seurakunnan kanssa koko
Mikkelin aluetta koskevista Pro Patria taulujen sijoittamisesta.
- Myös Mikkelin alueen lakkautettujen koulujen taulujen kohtalo selvitetään.
Esittelijän muutettu ehdotus hyväksyttiin.
Anttolan aluejohtokunta, 17.11.2015
Mikkelin kaupungin museotoimisto tiedustelee kulttuuri-, nuoriso- ja liikuntalautakunnan päätökseen viitaten 10.6.2015 § 40, Anttolan aluejohtokunnalta alueella sijaitsevista Pro-Patria tauluista seuraavia seikkoja;
1. Kuinka paljon alueellanne on Pro-Patria tauluja?
2. Missä ne sijaitsevat?
3. Onko tiedossanne alkuperäiseltä sijoituspaikalta poistettuja Pro-Patria tauluja?
4. Onko teillä ehdotusta alueenne Pro Patria taulujen sijoituspaikaksi?
Vastauksia on pyydetty 18.12.2015 mennessä.
Jorma Harmoinen, jormah@WindowsLive.com
Pro-Patria taulut on Anttolassa sijoitettu Anttolan yhtenäiskoulun aulatiloihin, muihin kysymyksiin aluejohtokunta antaa tarvittavat tiedot määräaikaan mennessä.
Kuvaus Mikkelin kaupungin museotoimisto tiedustelee kulttuuri-, nuoriso- ja liikuntalautakunnan päätökseen viitaten 10.6.2015 § 40, Anttolan aluejohtokunnalta alueella sijaitsevista Pro-Patria tauluista seuraavia seikkoja;
Tehdyn selvityksen perusteella Haukivuorella kaikki 5 Pro Patria taulua on sijoitettu Haukivuoren yhtenäiskoululle. Minna Saloviin ja Olli Lahti tarkistavat vielä Häkkilän, Kantalan ja Nykälän koulujen tilanteen. Pro Patria taulujen nykyinen sijoituspaikka Haukivuoren yhtenäiskoululla on sopiva.
Selvitys saatetaan Mikkelin museotoimelle tiedoksi. Mikäli mahdollisesti tulee esille uusia tietoja tauluista, niin ne saatetaan kaupungin museotoimelle tiedoksi.
Mikkelin museotoimi
§ 52 Mikkelin kaupungin Haukivuoren pitäjän asuin-, ja teollisuustonttien tarjonnan ja markkinoinnin lisääminen
§ 53 Lausunto Haukivuoren linja-autovuorojen lisäämisestä Haukivuorelle
§ 54 Haukivuoren matkailuinfon ylläpito (Wanha Osula)
§ 55 Haukivuoren aluejohtokunnan yleisavustukset vuodelle 2016
§ 56 Haukivuoren aluejohtokunnan asiakaskysely 5.12.2015-15-12.2015